ΦΚΣΒ

O ΦΚΣΒ ή «Φε Τσε Σε Μπε» (όπως προφέρεται στα ρουμάνικα), επισήμως Ποδοσφαιρικός Σύλλογος ΦΚΣΒ (ρουμανικά: Fotbal Club FCSB), είναι κορυφαίος ποδοσφαιρικός σύλλογος της Ρουμανίας. H κοινή στον δημόσιο λόγο έως σήμερα ονομασία της, είναι Στεάουα Βουκουρεστίου (ρουμανικά: Steaua Bucureşti). Η ομάδα προέκυψε κατόπιν αποκοπής του ποδοσφαιρικού τμήματος της κοινωνίας ΚΣΑ Στεάουα Βουκουρεστίου, το 1998.

Η ομάδα έχει ως ψευδώνυμο το Roş-Albaştrii, δηλαδή «κυανέρυθροι» από τα χρώματα της φανέλας, Viteziştii (γρήγορα αστέρια) και Magica Steaua (μαγικό άστρο). Ως έμβλημα έχει ένα οκτάγραμμο άστρο και γήπεδό της είναι το Stadionul Ghencea που βρίσκεται στο νοτιοδυτικό Βουκουρέστι, χωρητικότητας 28.139 θεατών.

Η Φε Τσε Σε Μπε, έχει 7 Πρωταθλήματα, 4 Κύπελλα, 4 Σούπερ Καπ και 2 Λιγκ Καπ, από το 1998. 

 Σύντομο ιστορικό 
Το 1998 ο ποδοσφαιρικός σύλλογος χωρίστηκε από τη ΤΣΑ Στεάουα, δημιουργώντας την ΦΚ Στεάουα Βουκουρεστίου. Έγινε επαγγελματικό σωματείο με ιδιοκτήτη το Ρουμάνο επιχειρηματία Βιορέλ Παουνέσκου. Έπειτα από διάφορες αποτυχημένες οικονομικές κινήσεις, το 2003 άλλαξε ιδιοκτήτη και ανέλαβε ο Γκεόργκε Μπεκάλι.

Το 2005-06 ο σύλλογος έφτασε ως τα ημιτελικά του Κυπέλλου ΟΥΕΦΑ και την επόμενη σεζόν προκρίθηκε ξανά στους ομίλους του Τσάμπιονς Λιγκ.

Έκτοτε αποτελεί τον πιο πετυχημένο σύγχρονο σύλλογο στην Ρουμανία, έχοντας τους περισσότερους τίτλους για το διάστημα 1998-2025, καθώς και παρουσία σε ευρωπαϊκό επίπεδο.

 Σχέση ΦΚΣΦ-Στεάουα 
Η ομάδα ταυτίζεται με την ιστορική Στεάουα Βουκουρεστίου που ιδρύθηκε το 1947 ως ομάδα του στρατού στον δημόσιο λόγο. Παρόλα αυτά, δεν αποτελεί το ίδιο σωματείο. Συγκεκριμένα, το 1998, η ΦΚΣΒ αποχώρησε από την αθλητική κοινωνία του υπουργείου εθνικής αμύνης της χώρας, την ΚΣΑ Στεάουα Βουκουρεστίου (ρουμανικά: CSA Steaua București), παίρνοντας αρχικά την ονομασία «ΦΚ Στεάουα Βουκουρεστίου», κάτι που όμως επέφερε διαμάχη, καθώς η προαναφερόμενη αθλητική κοινότητα δεν την αναγνωρίζει ως επίσημη συνέχεια της ιστορικής ΣτεάουαRosu, Emmanuel (27 December 2014) «Where the team has no name: the fight over Steaua Bucharest's identity, The Guardian. Το 2017 δημιουργήθηκε εκ νέου ποδοσαφαιρικός σύλλογος, η ΚΣΑ Στεάουα Βουκουρεστίου, η οποία αγωνίζεται στην δεύτερη κατηγορία της Ρουμανίας και σύμφωνα με δικαστική απόφαση αποτελεί τον νόμιμο εκπρόσωπο της ιστορικής Στεάουα. Παρόλα αυτά, οι περισσότεροι οπαδοί (περίπου το 95%) υποστηρίζουν την ΦΚΣΒ ως γνήσια διάδοχο.

 Το έμβλημα 

Το 1998, η ομάδα εξακολουθούσε να χρησιμοποιεί το έμβλημα που ήδη είχε υπό την κοινωνία ΚΣΑ Στεάουα, προσθέτοντας δύο κίτρινα αστέρια πάνω από το έμβλημα, που εκπροσωπούσε τους 20 τίτλους πρωταθλήματος που είχε κέρδισε η ιστορική Στεάουα.

Το 2003 το έμβλημα άλλαξε, καθώς αποφασίστηκε από το νέο Διοικητικό Συμβούλιο με επικεφαλής τον Γκεόργκε Μπεκάλι, στην πραγματικότητα, μια επιστροφή στο έμβλημα της περιόδου 1974-1991, με τα δύο αστέρια πάνω από το έμβλημα. 

Το 2015, η ΦΚΣΒ άλλαξε και πάλι το λογότυπό της, διότι τα δικαιώματα χρήσης του εμβλήματος που βασίζεται σε αυτό του Ρουμανικού Στρατού, χάθηκαν στο δικαστήριο. Έτσι, κάτω από συνθήκες αβεβαιότητας, ο σύλλογος υιοθέτησε ένα νέο σχέδιο. Το σχήμα είναι στρογγυλό, με ένα κόκκινο σταυρό σε σκούρο μπλε φόντο και ένα οκτάγωνο αστέρι στο κέντρο του σταυρού. Παρά το γεγονός ότι στη συνέχεια κατέληξε σε συμφωνία με το στρατό, ο σύλλογος αποφάσισε να χρησιμοποιήσει το νέο λογότυπο.

 Τίτλοι - Διακρίσεις 

 Πρωτάθλημα Ρουμανίας 
 Πρωταθλήτρια (8): 2001, 2005, 2006, 2013, 2014, 2015, 2024, 2025

 Κύπελλο Ρουμανίας 
 Νικήτρια (4): 1999, 2011, 2015, 2020

 Σούπερ Καπ Ρουμανίας 
Νικήτρια (4): 2001, 2006, 2013, 2024
 Παραπομπές 

 Εξωτερικοί σύνδεσμοι 


Κατηγορία:Στεάουα Βουκουρεστίου
Κατηγορία:Ιδρύσεις ποδοσφαιρικών ομάδων το 1947
Κατηγορία:Ποδοσφαιρικές ομάδες Ρουμανίας